Ανώτατη Στρατιωτική Διοίκηση Αιγαίου και Ανατολικής Μεσογείου (Ελλάδα)

Η Ανώτατη Στρατιωτική Διοίκηση Αιγαίου και Ανατολικής Μεσογείου (ΑΣΔΑΑΜ) είναι μείζων επιχειρησιακός σχηματισμός του Ελληνικού Στρατού. Αποτελεί τη μείζονα διοίκηση διακλαδικών επιχειρήσεων με περιοχή ευθύνης το αρχιπέλαγος του Αιγαίου και τη νήσο Κρήτη, ζωτικό χώρο γεωστρατηγικής σημασίας για την Ελλάδα, καθώς αποτελεί το θαλάσσιο σταυροδρόμι 3 ηπείρων, Ευρώπης, Ασίας, και Αφρικής και συνδέεται με τον ευαίσθητο γεωπολιτικό χώρο της Μέσης Ανατολής.

 Ιστορία 
Η Μείζονα Διοίκηση συγκροτήθηκε στις 10 Ιανουαρίου του 1945 στην Αθήνα ως Ανωτέρα Στρατιωτική Διοίκηση Αττικής (ΑΣΔΑ), από το 1961 εξελίχθηκε από μια εδαφική αμυντική δύναμη σε έναν σχηματισμό μεγέθους σώματος στρατού, επιβλέποντας τις τέσσερις Διοικήσεις Εθνοφυλακής της περιοχής του Αιγαίου. Στις 26 Οκτωβρίου του 1961 μετονομάστηκε σε Ανώτατη Στρατιωτική Διοίκηση Εσωτερικού και Νήσων (ΑΣΔΕΝ) για να αντικατοπτρίζει τον διευρυμένο ρόλο της.

Το 1995, η έδρα της διοίκησης μεταφέρθηκε στο στρατόπεδο «Αντισυνταγματάρχης Αθανάσιος Σακέτας» στον Καρέα στον Βύρωνα Αττικής και μέχρι το 2005 έγινε σημαντικός επιχειρησιακός σχηματισμός του Ελληνικού Στρατού, αποτελούμενος από δύο μεραρχίες και πέντε ταξιαρχίες, έκαστη την ονομασία Ανώτερη Διοίκηση Ταγμάτων Εθνοφυλακής (ΑΔΤΕ). Μετά από μια εκτεταμένη αμυντική επανεξέταση το 2013, οι δυνατότητες του σώματος ενισχύθηκαν με την αναδιοργάνωση της 5ης Ταξιαρχίας Πεζικού ως αερομεταφερόμενη ταξιαρχία για να καταστεί η δύναμη ταχείας αντίδρασης της ΑΣΔΕΝ.

Στις 3 Οκτωβρίου 2025 η Α.Σ.Δ.Ε.Ν. «Αιγέας» μετονομάστηκε σε Ανώτατη Στρατιωτική Διοίκηση Αιγαίου και Ανατολικής Μεσογείου (ΑΣΔΑΑΜ).

 Έμβλημα 
Το έμβλημα της ΑΣΔΑΑΜ αποτελεί αναπαράσταση της Πύλης των Λεόντων των Μυκηνών. Συμβολίζει την ισχύ και την ενότητα του έθνους δια μέσου των αιώνων. Στην κορυφή του θυρεού υπάρχει το ρητό «ΑΜΥΝΕΣΘΑΙ ΠΕΡΙ ΠΑΤΡΗΣ».

 Διάρθρωση 
Η Ανώτατη Στρατιωτική Διοίκηση Αιγαίου και Ανατολικής Μεσογείου (ΑΣΔΑΑΜ) εδρεύει στον Βύρωνα Αττικής και εποπτεύει:Στην ΑΣΔΕΝ ο Δημ. Βίτσας eleftheria.gr
 Τον Λόχο Στρατηγείου ΑΣΔΑΑΜ (ΛΣ/ΑΣΔΑΑΜ)
 Τη Διοίκηση Πυροβολικού ΑΣΔΑΑΜ (ΔΠΒ/ΑΣΔΑΑΜ)
 Τη Διοίκηση Μηχανικού ΑΣΔΑΑΜ (ΔΜΧ/ΑΣΔΑΑΜ)
 Το 2ο Συγκρότημα Επικοινωνιών, Ηλεκτρονικού Πολέμου, Πληροφορικής και Επιτήρησης (2ο ΣΕΗΠΠΕΠ)
 Το Τάγμα Εθνοφυλακής (ΤΕ) Ερμούπολης, με έδρα τη Σύρο.
 Την 5η Αερομεταφερόμενη Ταξιαρχία «V Μεραρχία Κρητών» (5 A/M ΤΑΞ), με έδρα τα Χανιά.
 Την 88η Στρατιωτική Διοίκηση (88 ΣΔΙ), με έδρα τη Λήμνο.
 Την 79η Ανώτερη Διοίκηση Ταγμάτων Εθνοφυλακής (79η ΑΔΤΕ), με έδρα τη Σάμο.
 Την 80η Ανώτερη Διοίκηση Ταγμάτων Εθνοφυλακής (80η ΑΔΤΕ), με έδρα την Κω.
 Την 95η Ανώτερη Διοίκηση Ταγμάτων Εθνοφυλακής (95 ΑΔΤΕ), με έδρα τη Ρόδο.
 Την 96η Ανώτερη Διοίκηση Ταγμάτων Εθνοφυλακής (96 ΑΔΤΕ), με έδρα τη Χίο.
 Την 98η Ανώτερη Διοίκηση Ταγμάτων Εθνοφυλακής (98 ΑΔΤΕ), με έδρα τη Λέσβο.

 Παραπομπές 

 Εξωτερικοί σύνδεσμοι 



Κατηγορία:Σώματα στρατού της Ελλάδας
Κατηγορία:Στρατιωτικοί σχηματισμοί της Ελλάδας
Κατηγορία:Ελληνικός Στρατός